બાદમાં નઇમ તકતીવાલા અને તેનો મિત્ર મહંમદ એઝાઝ ટાયરવાલા માંડવી આવ્યા હતા. તેની લારી બંધ કરીને મોટર સાઇકલ ઉપર ઘરે જઇ રહ્યા હતા. આ દરમિયાન નઇમ બાઇક ચલાવી રહ્યો હતો. જ્યારે મહંમદ એઝાઝ પાછળ બેઠો હતો. બંને જયારે હાથીખાના રોડ પરથી પસાર થઈ રહ્યાં હતા ત્યારે હુમલાખોરો પૈકીના એક વ્યક્તિએ બેઝબોલની સ્ટિકથી નઈમ પર હુમલો કરતા બાઈક ફંગોળાઈ ગયું હતું. પડતાની સાથે જ હુમલાખોરોએ તિક્ષ્ણ હથિયારથી નઇમની છાતીમાં એક ઘા અને બીજો ઘા પેટની ડાબી સાઇડ પર મારીને હુમલખોરો ફરાર થઈ ગયા હતા. છાતીમાં વાગેલા તિક્ષ્ણ હથિયારના ઘાથી નઇમ સ્થળ પરજ ફસડાઇ પડ્યો હતો. બીજી બાજુ મિત્ર એઝાઝે બુમો પાડતા અન્ય લોકો દોડી આવ્યા હતા. લોહીલૂહાણ નઇમ તકતીવાલાને હોસ્પિટલમાં લઇ ગયા હતા. જ્યાં તબીબોએ તેને મૃત જાહેર કર્યો હતો.